Laura Kolbe (kesk) on viimeinen kannastaan epävarma.

Guggenheim-hankkeen eteneminen on Laura Kolben käsissä. Kolbe toimii Helsingin yliopiston Euroopan historian professorina. OUTI JÄRVINEN/KL

Helsingin kaupunginhallitus päättää uuden Guggenheim-hankkeen etenemisestä maanantaina kello 16.

Uuden Suomen mukaan äänestystilanne kaupunginhallituksessa on tällä hetkellä 7-7.

Viimeinen kannastaan epävarma on Laura Kolbe (kesk), joka ei paljasta kantaansa.

Helsingin kaupunginhallitus ottaa kantaa uuteen Guggenheim-hankkeeseen maanantaina kello 16.

Jos enemmistö kaupunginhallituksen jäsenistä kannattaa uutta esitystä, hanke siirtyy Helsingin kaupunginvaltuuston käsiteltäväksi, joka viime kädessä ratkaisee, rakennetaanko Guggenheim-museo Helsinkiin.

Uuden Suomen mukaan äänestystilanne kaupunginhallituksessa on 7-7. Uuden Suomen mukaan viimeinen kannastaan epävarma on Laura Kolbe (kesk).

IL ei tavoittanut Kolbea. Uusi Suomi tavoitti Kolben, mutta hän ei suostunut kertomaan kantaansa.

Kaupunginhallituksen jäsen Otso Kivekäs (vihr) kertoi Facebook-sivuillaan maanantaina äänestävänsä hanketta vastaan. Kivekäs ilmoitti pitävänsä hankkeen talousarviota liian epäuskottavana.

Edellinen hanke kaatui äänin 8-7

Vielä perjantaina epävarma kannastaan ollut Arja Karhuvaara (kok) kertoi Uudelle Suomelle aikovansa äänestää esityksen puolesta.

- Guggenheimin avulla kasvava suomalaisen suunnittelun saama lisänäkyvyys nostaa kaupungin vetovoimaa, Karhuvaara perusteli.

Helsingin kaupunginhallitukseen kuuluvat Kivekkään, Kolben ja Karhuvaaran lisäksi Tatu Rauhamäki (kok), Lasse Männistö (kok), Laura Rissanen (kok), Hannu Oskala (vihr), Sanna Vesikansa (vihr), Osku Pajamäki (sd), Pilvi Torsti (sd), Mirka Vainikka (sd), Silvia Modig (vas), Veronika Honkasalo (vas), Mika Raatikainen (ps) ja Marcus Rantala (r).

Ensimmäinen Guggenheim-esitys kaatui kaupunginhallituksessa yli neljä vuotta sitten äänin 8-7.